Skálaverðir í Þórsmörk björguðu fimm erlendum ferðamönnum úr bíl sem sat fastur í Krossá um kvöldmatarleytið í gær. Formaður björgunarsveitarinnar á Hvolsvelli segir að ferðamennirnir hafi ekkert vitað hvað þeir væru að koma sér út í.
Fimm erlendum ferðamönnum var bjargað úr miklum háska í Krossá á leið inn í Þórsmörk í gær. Bíll þeirra var fyrir framan mikinn hyl í ánni og illa hefði getað farið. Formaður björgunarsveitarinnar á Hvolsvelli segir að ferðamennirnir hafi augljóslega ekki vitað hve hættuleg áin er.
Harpa Sif Þorsteinsdóttir, formaður björgunarsveitarinnar á Hvolsvelli, fór fyrir aðgerðum sveitarinnar þegar komið var í Þórsmörk í gær. Þá höfðu skálaverðir sýnt mikið þrekvirki og bjargað öllum þeim fimm sem sátu fastir úti í ánni aftur á land.
Við hjálpuðum til við að ná bílnum upp úr ánni
Það tók smá tíma, já. Það var djúpur hylur fyrir framan bílinn. En það fóru bara tveir í flotgalla og náðu að binda í hann. Svo kom traktor frá Langadal sem dró hann svo upp
Harpa ræddi við ferðamennina í gær sem báru sig nokkuð vel miðað við aðstæður. Þeim var þó kalt og því fengu þeir að leita skjóls í rútu sem var á svæðinu þar sem þeir fengu teppi. Harpa segir að ferðamennirnir hafi alls ekki vitað hvað þeir væru að fara út í.
Það var svona mín tilfinning að þeir hafi kannski ekki áttað sig á vatnsmagninu sem er í Krossánni,
Skálaverðir í Þórsmörk björguðu fimm erlendum ferðamönnum úr bíl sem sat fastur í Krossá um kvöldmatarleytið í gær. Björgunarsveitarmaður segir að ferðamennirnir hafi ekkert vitað hvað þeir væru að koma sér út í. 